முதல்வர் தவமணி கிறிஸ்டோபர் கூறியதாவது: கல்லூரி அமைந்துள்ள கோரிப்பாளையம் பகுதியில் வழிந்தோடும் மழைநீருடன், கல்லூரி வளாகத்தில் பெறும் மழைநீரையும் மத்தியில் உள்ள குட்டையில் சேமிக்கிறோம். இதற்கெனவே கடந்த ஏப்ரல் முதல் ஜூன் வரை வளாகத்தில் மேடு, பள்ளங்கள் எங்கெங்கு உள்ளன என ஆய்வு செய்து, அதன்படி வழிந்தோடும் நீரை குட்டையில் தேக்க ஏற்பாடு செய்துள்ளோம். மரங்களை பாதுகாப்பது சவாலானது. எனவே அதை தவமாக கருதி செயல்படுத்துகிறோம். சுற்றுச் சூழலை பாதுகாக்கும் இங்குள்ள மரங்களை நம்பி, பறவைகள், சிறுபூச்சிகள், வண்டுகள் என பலவும் இங்கு வந்து இளைப்பாறிச் செல்கின்றன. அவற்றை நாங்கள் யாரும் தொந்தரவு செய்வதில்லை. மேலும் இங்கு "பட்டாம் பூச்சி பார்க்' அமைக்க உள்ளோம். அங்கு, பட்டாம்பூச்சிகளை ஈர்க்கும் வகையில், கிராமங்களில் காணப்படும் தாத்தாப்பூ, தூம்பைப்பூ, இட்லிப்பூ, லேண்டானா கமேரா போன்ற பூக்கள் வளர்க்கப்படும். இவ்வாறு அவர் கூறினார்.